Apstiprinu:

Ķekavas novada

Sporta centra vadītāja p. i.

D. Cīrule

2025.gada 27.februārī

„Šaha pavasaris Ķekavas novadā 2025”– atklātais šaha turnīrs

Nolikums

**1. Mērķis un uzdevums.**

Noskaidrot labākos Ķekavas novada šahistus un noteikt Ķekavas novada komandas kandidātus LSVS 62.sporta spēlēm šahā.

Popularizēt šahu iedzīvotāju vidū.

**2. Vieta un laiks.**

Sacensības notiek Baložos, Skolas ielā 6, Baložu vidusskolas sporta kompleksā, 3 posmos sestdienās: 2025.gada 5., 12.un 26.aprīlī. Sākums plkst.17:00.

**3. Vadība.**

Sacensības organizē un vada Ķekavas novada Sporta centra Baložu Sporta iniciatīvu centrs (tālr.26352704). Sacensību galvenais tiesnesis Verners Putka (Rīgas Šaha skola, tālr.26756223).

**4. Dalībnieki.**

Sacensībās var piedalīties ikviens dalībnieks no 7 gadu vecuma šādās grupās:

* + Sievietes
	+ Vīrieši
	+ Jaunietes (2007. dz.g. un jaunākas)
	+ Jaunieši (2007. dz.g. un jaunāki).

Dalībnieku skaits ierobežots – 40 dalībnieku.

**5. Sacensību kārtība.**

Sacensību kārtību nosaka galvenais tiesnesis, vadoties pēc dalībnieku skaita. Sacensības notiek saskaņā ar FIDE noteikumiem, pēc Šveices sistēmas, 7 kārtās. Tiks aprēķināts FIDE ātrā šaha reitings. Laika kontrole: katram dalībniekam kopā 8 minūtes + 4 sekundes par gājienu. Kopvērtējumu aprēķina pēc 2 posmu labākajiem rezultātiem.

**6. Pieteikšanās.**

Sacensībās noteikta iepriekšējā pieteikšanās mājaslapā http://sports.kekava.lv/sahs līdz 2025. gada 3.aprīļa plkst.20:00, norādot vārdu, uzvārdu, dzimšanas gadu, tālruņa numuru vai e-pasta adresi.

**Dalībniekam, lai piedalītos sacensībās,** **ir nepieciešams FIDE ID numurs**, kuru var iegūt šajā vietnē:
<https://forms.zohopublic.com/virtualoffice22358/form/63277290379193162845/formperma/pgRPQhvR2cQTqOyqYTQrK_soBIuSEYbhIz7bSIDNOD0>

Reģistrēšanās sacensību dienā no plkst. 16.30 līdz 16.50 pie galvenā tiesneša.

Sportisti ir atbildīgi par savu veselības stāvokli (Sporta likuma 18. pants).

**7. Uzņemšana.**

Visus ar sacensību organizēšanu saistītos izdevumus sedz Ķekavas novada Sporta centrs.

**8. Apbalvošana.**

Apbalvošana notiek sacensību 3. posmā 26. aprīlī. 1.–3. vietas ieguvējus kopvērtējumā katrā grupā apbalvo ar medaļām un balvām. Iespējamas arī pārsteiguma balvas. Vienāda punktu skaita gadījumā:

1) uzlabotais Buholca koeficients;

2) Buholca koeficients;

3) savstarpējā spēle.

**9.****Apmeklētāju un dalībnieku ievērībai.**

*Lai informētu sabiedrību par pasākuma norisi, publiskā pasākuma laikā var notikt foto vai video uzņemšana. Attēli var tikt ievietoti pašvaldības informatīvajos kanālos – ikmēneša informatīvajā biļetenā, mājaslapā vai sociālajos tīklos.*

*Pārzinis un personas datu apstrādes nolūki: Ķekavas novada pašvaldība, juridiskā adrese: Gaismas iela 19, K9-1, Ķekava, Ķekavas novads, LV-2123, veic personas datu apstrādi sabiedrības informēšanas nolūkos. Personas ir tiesīgas jebkurā laikā lūgt pārzinim dzēst to datus. Sk.* *vietni* <https://kekava.lv/privatumu-politika/>